# Nos vemos en otra vida

Nos vemos en otra vida (lit. ‘Ens veiem en una altra vida’) és una sèrie espanyola de televisió per internet de suspens i drama criminal, creada per Jorge i Alberto Sánchez-Cabezudo. Emesa a través de Disney+, es basa en el llibre Nos vemos en esta vida o en la otra de Manuel Jabois i és protagonitzada per Roberto Gutiérrez, Quim Àvila, Pol López, Tamara Casellas i Mourad Ouani. Té prevista la seva estrena a Disney+ per al 6 de març de 2024.

## Trama

La sèrie conta la història de Gabriel Montoya Vidal (Roberto Gutiérrez i Quim Ávila), àlies «Baby», qui amb 16 anys va ser el primer condemnat pels atemptats de l'11 de març de 2004.

## Repartiment

* Roberto Gutiérrez com a Gabriel Montoya Vidal «Baby»
** Quim Àvila com a Gabriel Montoya Vidal «Baby» adult
* Pol López com a Emilio Trashorras
* Tamara Casellas com a la mare de «Baby»
* Mourad Ouani com a «El Xinès»

## Episodis

| Núm. | Títol | Direcció | Guió | Data d'emissió original |
| 1 | "Baby" | Jorge Sánchez-Cabezudo | Argument: Jorge Sánchez-Cabezudo, Alberto Sánchez-Cabezudo i Guillermo Chapa Guió: Pablo Remón | 6 de març de 2024 (2024-03-06) |
| 2 | "Sagitario" | Jorge Sánchez-Cabezudo | Argument: Jorge Sánchez-Cabezudo, Alberto Sánchez-Cabezudo i Guillermo Chapa Guió: Daniel Remón | 6 de març de 2024 (2024-03-06) |
| 3 | "La línea" | Borja Soler | Argument: Jorge Sánchez-Cabezudo, Alberto Sánchez-Cabezudo i Guillermo Chapa Guió: Roberto Martín Maiztegui | 6 de març de 2024 (2024-03-06) |
| 4 | "El corredor" | Jorge Sánchez-Cabezudo | Argument: Jorge Sánchez-Cabezudo, Alberto Sánchez-Cabezudo i Guillermo Chapa Guió: Roberto Martín Maiztegui | 6 de març de 2024 (2024-03-06) |
| 5 | "El silencio" | Jorge Sánchez-Cabezudo | Argument: Jorge Sánchez-Cabezudo, Alberto Sánchez-Cabezudo i Guillermo Chapa Guió: Pablo Remón | 6 de març de 2024 (2024-03-06) |
| 6 | "La maruca" | Jorge Sánchez-Cabezudo | Argument: Jorge Sánchez-Cabezudo, Alberto Sánchez-Cabezudo i Guillermo Chapa Guió: Pablo Remón | 6 de març de 2024 (2024-03-06) |

## Producció

El 25 de gener de 2024, Disney+ va anunciar per sorpresa la seva nova sèrie espanyola, Nos vemos en otra vida, centrada al voltant dels atemptats de l'11 de març de 2004, que va ser creada per Jorge i Alberto Sánchez-Cabezudo. Roberto Gutiérrez, Quim Àvila, Pol López, Tamara Casellas i Mourad Ouani van ser anunciats com els actors protagonistes. La sèrie va ser dirigida per Jorge i Borja Soler, i escrita pels germans Sánchez-Cabezudo al costat de Pablo i Daniel Remón, Roberto Martín Maiztegui, i Guillermo Chapa. La sèrie va ser rodada entre Madrid i Astúries a l'estiu de 2023.

## Publicació

El 25 de gener de 2024, juntament amb el primer anunci de l'existència de la sèrie, Disney+ va treure el primer tràiler de la sèrie i va programar la seva estrena per al 6 de març de 2024.

## Crítica

L'obra va ser aclamada per la crítica. Pedro Zárate de Vertele va apreciar que la sèrie «prefereix exposar abans que jutjar» i que «els primers compassos conviden a pensar que aquí no hi ha material per a sis capítols [...] la història es va fent més gran i, amb ella, també la mateixa sèrie, que es va consolidant i reafirmant en una notable solidesa del guió». Borja García Tejero de Butaca y Butacón li va donar a la sèrie cinc estrelles de cinc, dient que els germans Jorge i Alberto Sánchez-Cabezudo «han creat una sèrie magnífica [...] Aquí no hi ha imatges escabroses, al contrari» i que «estem davant d'un treball reflexiu», a més d'elogiar les interpretacions de Roberto Gutiérrez i Quim Àvila com a "Baby", concloent que «la tasca dels germans Cabezudo torna a quedar impol·luta [...] [la sèrie] té el segell de dos dels millors creadors de la ficció nacional i que converteixen en or pur tot el que toquen». Noé R. Rivas de Mindies va elogiar l'enfocament narratiu de la sèrie, dient que «lluny d'adoptar un to moralitzant o sensacionalista, la sèrie es limita a exposar els fets amb una objectivitat gairebé clínica» i que «s'allunya de la narrativa tradicional del cinema i la televisió, que sol bastir ponts cap a l'empatia i la comprensió dels protagonistes, per molt tèrbols que siguin els seus actes», a més d'elogiar en especial «la seva capacitat per abordar temes profunds i complexos sense caure en simplismes ni donar lliçons morals» i afegir que la sèrie «s'erigeix en una proposta valenta, madura i necessària».

## Referències

* ↑ Richart, Alberto. «Disney+ estrenará 'Nos vemos en otra vida', sobre el adolescente involucrado en el 11-M» (en castellà). El Confidencial, 26-01-2024. [Consulta: 4 febrer 2024].
* ↑ Marcos, Natalia. «‘Nos vemos en otra vida’, de delincuente callejero a facilitador del 11-M» (en castellà). El País, 05-03-2024. [Consulta: 5 març 2024].
* ↑ Rosado, Ricardo. «Disney+ anuncia por sorpresa una serie sobre uno de los episodios más traumáticos y dolorosos del 11M: “Es necesaria”» (en castellà). Fotogramas, 25-01-2024. [Consulta: 4 febrer 2024].
* ↑ Prieto, Belén. «Disney+ presenta 'Nos vemos en otra vida', la serie de los creadores de 'La zona' que adapta a Manuel Jabois» (en castellà). El Español, 25-01-2024. [Consulta: 4 febrer 2024].
* ↑ Wanchope. «Primer avance de 'Nos vemos en otra vida', la nueva serie de los hermanos Sánchez-Cabezudo» (en castellà). El Séptimo Arte, 25-01-2024. [Consulta: 4 febrer 2024].
* ↑ «Disney+ sorprende al anunciar el estreno de 'Nos vemos en otra vida', serie de los artífices de 'Crematorio' en torno al 11M» (en castellà). Vertele, 25-01-2024. [Consulta: 4 febrer 2024].
* ↑ Albertini. «Los creadores de 'Crematorio' han hecho una serie sobre el 11-M y llega por sorpresa a Disney+. Fecha de estreno y primer tráiler de 'Nos vemos en otra vida'» (en castellà). Espinof, 26-01-2024. [Consulta: 4 febrer 2024].
* ↑ Zárate, Pedro. «'Nos vemos en otra vida': Disney+ cuenta en una sólida miniserie la historia del primer condenado por el 11M» (en castellà). Vertele. ElDiario.es, 04-03-2024. [Consulta: 7 març 2024].
* ↑ García Tejero, Borja. «'Nos vemos en otra vida': la ejecución magistral del thriller» (en castellà). Butaca y Butacón. La-FM.es, 29-02-2024. [Consulta: 7 març 2024].
* ↑ Rivas, Noé R. «Nos Vemos En Otra Vida» (en castellà). Mindies.es, 05-03-2024. [Consulta: 7 març 2024].